Pientä puuhastelua: Joulukoriste piparkakuista keittiöön
Joulukoriste piparkakuista keittiöön
Olen haaveillut muutamana jouluna roikkuvasta piparkakkukoristeesta keittiön mustan String-hyllyn pariksi. Tänä vuonna energiaa tuntui riittävän vielä pakollisten puuhien lisäksi, ja niinpä eräänä iltana pojan kanssa leivoimme valmistaikinasta piparkakkuja aivan koristeita varten. Tai poika lähinnä soi taikinaa.
Teimme erikokoisia tähtiä, joihin painoin reiän pillin avulla. Lisäksi leikkasin taikinasta taloja, jotka päätyivät lasipurkkeihin "kaupungiksi". Olin ajatellut koristella piparkakut kauniisti, mutta ei nyt aivan sujunut haaveiden mukaisesti. Ajattelin, että saan pursotukset tehtyä perinteisellä sitruunamehu + tomusokeri-seoksella. Hyvin sujui ensimmäiset kaksi sekuntia, kunnes käyttämäni pussi repesi, ja kuorrutetta valui joka välistä. Samoin kävi toiselle pussille, eli luovuin koko ideasta melko nopeasti. Noh, ensi vuonna uusi yritys, ehkä :)
Valmiista koristeesta tuli kuitenkin mielestäni ihan kiva, kun saimme sen paikoilleen. Sidoin piparkakut nyörillä metsästä löytämäämme keppiin. Poika olisi halunnut senkin keppikokoelmaansa, mutta sain ylipuhuttua hänet. Onko teillä lapsilla muuten keppikokoelmia? Meidän poika on kerännyt aikamoisen kasan tuonne pihalle keppejä :) Mukavaa, että piipahdit täällä blogissani,
ja oikein mukavaa joulun odotusta sinulle!
Satu Kukkaiselämää19. joulukuuta 2016 klo 23.05Kiva koriste! Mukavaa joulunaikaa!VastaaPoistaVastauksetMarjorie21. joulukuuta 2016 klo 20.01Näistä tuli aika hauskat kyllä :) Kiitos, samoin sinulle!PoistaVastaaLisää kommenttiLataa lisää...
Koristeita pienistä lasipulloista
Itsenäisyyspäivän talvisia tunnelmia